A Bizottság határozata
(1994. október 24.)
a hulladékágazatra vonatkozó egyes irányelvek végrehajtásáról szóló tagállami jelentések alapjául szolgáló kérdőívekről (a 91/692/EGK tanácsi irányelv végrehajtása)
(94/741/EGK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a környezetre vonatkozó egyes irányelvek végrehajtásáról szóló jelentések egységesítéséről és ésszerűsítéséről szóló, 1991. december 23-i 91/692/EGK tanácsi irányelvre [1] és különösen annak 5. és 6. cikkére, valamint VI. mellékletére,
tekintettel a legutóbb a 91/692/EGK irányelvvel módosított, a hulladékolajok ártalmatlanításáról szóló, 1975. június 16-i 75/439/EGK tanácsi irányelvre [2],
tekintettel a legutóbb a 91/692/EGK irányelvvel módosított, a hulladékokról szóló, 1975. július 15-i 75/442/EGK tanácsi irányelvre [3],
tekintettel a 91/692/EGK irányelvvel módosított, a szennyvíziszap mezőgazdasági felhasználása során a környezet és különösen a talaj védelméről szóló 1986. június 12-i 86/278/EGK tanácsi irányelvre [4],
mivel a 75/439/EGK irányelv 18., a 75/442/EGK irányelv 16., és a 86/278/EGK irányelv 17. cikkének helyébe a 91/692/EGK irányelv 5. cikke lépett, amely előírja a tagállamok számára, hogy ágazati jelentés formájában tájékoztatást adjanak a Bizottság részére bizonyos közösségi irányelvek végrehajtásáról;
mivel ezt a jelentést a Bizottság által a 91/692/EGK irányelv 6. cikkében meghatározott eljárás szerint kialakított kérdőív vagy vázlat alapján kell elkészíteni;
mivel az első ágazati jelentés az 1995-től 1997-ig terjedő időszakot öleli fel;
mivel az e határozatban megállapított intézkedések összhangban állnak a fent említett irányelv 6. cikke szerinti bizottság véleményével,
ELFOGADTA EZT A HATÁROZATOT:
1. cikk
Az e határozathoz mellékelt kérdőívek, amelyek a 75/439/EGK, 75/442/EGK és 86/278/EGK tanácsi irányelvekre vonatkoznak, ezennel elfogadásra kerülnek.
2. cikk
A tagállamok e kérdőíveket alapként használják azon ágazati jelentések elkészítéséhez, amelyeket a Bizottsághoz kell benyújtaniuk a 91/692/EGK irányelv 5. cikke értelmében.
3. cikk
Ennek a határozatnak a tagállamok a címzettjei.
Kelt Brüsszelben, 1994. október 24-én.